**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1 – Titlul proiectului de act normativ**  **Hotărâre**  **privind condițiile de acordare a despăgubirilor de viață, sănătate și bunuri pentru polițiștii de penitenciare** | | | | | | |
| **Secțiunea a 2-a – Motivul emiterii actului normativ** | | | | | | |
| 1. Descrierea situației actuale | În conformitate cu prevederile art. 104 lit. m) și art. 114 alin. (1) din Legea nr. 145/2019 privind statutul polițiștilor de penitenciare, polițistul de penitenciare are dreptul la despăgubiri acordate din fondurile bugetare ale instituției, în condițiile stabilite prin hotărâre a Guvernului.  Legiuitorul a statuat în mod expres că modalitatea de acordare a despăgubirilor urmează a fi stabilită prin hotărâre de guvern.  Pe de altă parte, în art. 198 din legea sus menționată, s-a prevăzut că polițiștii de penitenciare beneficiază în continuare de drepturile dobândite anterior, precum și de cele care vor fi stabilite pentru personalul din sistemul național de apărare, ordine publică și securitate națională.  Trebuie menționat că în luna septembrie 2008, Guvernul României a adoptat Hotărârea nr. 1083 privind asigurarea despăgubirilor de viață, sănătate și bunuri ale polițiștilor, publicată în Monitorul Oficial al României nr. 657 din 18.09.2008, prin care s-au stabilit condițiile de acordare a despăgubirilor în situația producerii riscurilor specifice activității de poliție, pentru ca ulterior Ministrul Administrației și Internelor să emită Ordinul 24/2009 privind normele metodologice de aplicare a Hotărârii Guvernului nr. 1.083/2008, astfel că prin aprobarea celor două acte normative s-a creat temeiul legal pentru acordarea de despăgubiri pentru polițiștii din Ministrul Administrației și Internelor.  Ca și prezentare generală, pe o situație statistică elaborată la nivelul anului 2020, arătăm că cele mai frecvente situații întâlnite în cazul polițiștilor de penitenciare sunt agresiunile fizice.  Pe parcursul anului 2020 au fost semnalate 109 de incidente care vizau problematica agresivităţii la adresa personalului. Dintre acestea, 12 de evenimente au presupus agresivitate fizică la adresa poliţiştilor de penitenciare (prin loviri cu membrele superioare/inferioare sau cu obiecte confecționate din metal sau lemn), 10 au fost tentative de lovire, iar 8 agresiuni au fost materializate prin dispersare de lichide asupra personalului.  Comparativ cu anul 2019, în 2020 numărul agresiunilor asupra personalului a scăzut cu 31%, fiind dispersate în 33 de unităţi penitenciare (spre deosebire de cele 40 notate pentru anul precedent).  Conform datelor înregistrate pentru perioada 2016-2020, se constată faptul că agresiunile exercitate de către persoanele private de libertate la adresa personalului manifestă un curs fluctuant, fiind dependente de anumite schimbări suvernite în plan judiciar și de evenimente negative ce prezintă repercusiuni asupra bunăstării psihice a deținuților.  Similar cu situația incidentelor semnalate în anii precedenţi, zona de risc predilectă în producerea de agresiuni împotriva personalului se menţine, în anul 2020, pentru spațiile aferente locului de deținere.  Se constată că în perioada 2017-2020 locul cel mai vulnerabil din perspectiva producerii incidentelor pe linia agresiunilor la adresa personalului este holul secției de deținere de deţinere (63 de situaţii semnalate în anul 2020), precedat de camera de deţinere (15 de evenimente în anul 2020) şi de cabinetul medical (6 evenimente în anul 2020).  Conform datelor existente, pentru evenimentele din 2020, 45 din cele 109 de incidente au fost motivate de stări de agitație cauzate de diferite motive (probleme personale, neaprobare cereri, lipsa de țigări, efectuare percheziție, refuz semnare declarație, modul în care I s-a acordat asistența medicală), 3 interzicerea stabilirii de legături nepermise cu alţi deţinuţi, 5 au avut drept fundament întocmirea anterioară a unor rapoarte de incident şi, subsecvent, manifestarea agresiunii la adresa personalului, în scop vindicativ, iar 25 de raportări pentru 2020 nu au cuprins şi motivaţia deţinuţilor agresori.  Cu privire la motivaţia care a stat la baza celorlalte 31 de acte de agresiune orientate împotriva personalului, similar anilor precedenţi, situaţia statistică relevă următoarele aspecte:   * Pentru nemulțumiri legate de întocmirea unui raport de incident: 5 cazuri; * Pentru pregătirea în vederea transferării la un alt penitenciar: 4 cazuri; * Pentru refuzul de a se muta sau mutarea la o altă cameră de deţinere: 7 cazuri; * Pentru resimţirea unor nemulţumiri referitoare la rezoluţiile Comisiei de liberare condiţionată: 3 cazuri; * Pentru primirea unor dispoziţii la care nu au dorit să se supună: 8 cazuri; * Aflat sub influenţa băuturilor alcoolice: un incident; * Cu ocazia depunerii în penitenciar: un caz; * Nemultumiri legate de tratamentul medical primit: un caz.   Pe parcursul anului 2019 au fost semnalate 158 de incidente care vizau problematica agresivității la adresa personalului. Dintre acestea, 25 de evenimente au presupus agresivitate fizică la adresa polițiștilor de penitenciare (prin loviri cu membrele superioare sau cu obiecte), 23 au fost tentative de lovire, iar 7 agresiuni au fost materializate prin împrăștiere de lichide/împingere a personalului.  Comparativ cu anul 2018, în anul 2019 numărul agresiunilor asupra personalului a crescut cu 35%, fiind dispersate în 40 de unități penitenciare (spre deosebire de cele 36 notate pentru anul precedent).  Dacă în perioada 2014-2018 locul cel mai vulnerabil, din perspectiva producerii incidentelor în ceea ce privește agresiunile la adresa personalului, a fost camera de deținere, în anul 2019, locul cel mai vulnerabil a fost holul secției de deținere (54 de situații semnalate), urmat de camera de deținere (32 de evenimente) și de cabinetul medical (14 evenimente).  Complinitor, conform datelor înregistrate pentru perioada 2015-2019, se constată faptul că agresiunile exercitate de către persoanele private de libertate la adresa personalului manifestă un curs fluctuant, fiind dependente de anumite schimbări survenite în plan judiciar și de evenimente negative ce prezintă repercusiuni asupra bunăstării psihice a deținuților.  În decursul anului 2019, fenomenul agresivității asupra personalului a fost regăsit la nivel sistemic, doar în 5 unități nu a fost semnalat niciun caz de ultraj/agresiune la adresa personalului.  Similar cu situația incidentelor semnalate în anii precedenți, zona de risc predilectă în producerea de agresiuni împotriva personalului se menține, în anul 2019, pentru spațiile aferente locului de deținere.  Conform datelor existente, pentru evenimentele din 2019, 14 din cele 158 de incidente au fost motivate de interzicerea stabilirii de legături nepermise cu alți deținuți, 7 au avut drept fundament întocmirea anterioară a unor rapoarte de incident și, subsecvent, manifestarea agresiunii la adresa personalului, în scop vindicativ, iar 55 de raportări pentru 2019 nu au cuprins și motivația deținuților agresori.  Cu privire la motivația care a stat la baza celorlalte 80 de acte de agresiune orientate împotriva personalului, similar anilor precedenți, situația statistică relevă următoarele aspecte:   * Pentru neselecționare la activități sportive: un caz; * Pentru refuzarea internării la infirmeria unității penitenciare: 2 situații; * Pentru pregătirea în vederea transferării la un alt penitenciar: 3 cazuri; * Pentru neacordarea unei vizite: un caz; * Pentru mutarea la o altă cameră de deținere: 6 evenimente; * Pentru stoparea intrării neautorizate în incinta punctului comercial al penitenciarului: 2 situații; * Pentru întârzierea prezentării la cabinetul medical: 4 incidente; * Pentru resimțirea unor nemulțumiri referitoare la rezoluțiile Comisiei de liberare condiționată: un caz; * Pentru negăsirea unor obiecte personale: o situație; * Pentru primirea unor dispoziții la care nu au dorit să se supună: 6 cazuri; * Pentru calitatea de martor împotriva deținutului: 2 evenimente; * Pentru neprimirea în audiență într-o altă zi decât cea stabilită: un incident; * Aflat sub influența băuturilor alcoolice: un incident; * Pentru surprinderea în încercarea de a se droga: o situație; * Pentru primirea interdicției, în calitate de persoană civilă vizitatoare: 7 cazuri.   După cum bine se poate observa, situațiile de agresiune la adresa personalului sunt evenimente care pot apărea din diverse cauze legate de îndeplinirea atribuțiilor de serviciu care sunt însă incerte și imprevizibile și care nu pot fi prevăzute.  Pe considerentele prezentate și raportându-ne la dispozițiile art. 198 din Legea nr. 145/2019 privind statutul polițiștilor de penitenciare, cât și la cele ale art. 104 lit. m) și art. 114 alin. (1) din aceeași lege, este necesară stabilirea cadrului legal pentru compensarea riscurilor specifice implicate de îndeplinirea atribuțiilor și a îndatoririlor de serviciu ale polițiștilor de penitenciare, având în vedere și politica adoptată de Guvernul României pe tema despăgubirilor în sistemul de ordine publică și securitate națională prin adoptarea Hotărârii Guvernului cu nr. 1083/2008 privind asigurarea despăgubirilor de viață, sănătate și bunuri ale polițiștilor, publicată în Monitorul Oficial al României nr. 657 din 18.09.2008, modificată și completată prin Hotărârea Guvernului nr. 769/2018. | | | | | |
| 11. În cazul proiectelor de acte normative care transpun legislație comunitară sau creează cadrul pentru aplicarea directă a acesteia, se vor specifica doar actele comunitare în cauză, însoțite de elementele de identificare ale acestora | Nu este cazul. | | | | | |
| 2. Schimbări preconizate | Prin adoptarea prezentului proiect de act normativ se urmărește clarificarea aspectelor legislative privind dreptul la despăgubiri de care beneficiază polițiștii de penitenciare pentru riscurile ce implică îndeplinirea atribuțiilor și îndatoririlor de serviciu.  Despăgubirile constau în acordarea unei sume de bani pentru polițiștii de penitenciare, sau, în cazul decesului, pentru familiile acestora, în situația în care viața, sănătatea ori bunurile polițistului, ale soțului/soției și ale copiilor aflați în întreținerea sa sunt afectate în exercitarea atribuțiilor de serviciu sau în legătură cu acestea.  Polițiștii au dreptul la despăgubiri și în situația în care au suferit, din culpa instituției, un prejudiciu material în timpul îndeplinirii atribuțiilor de serviciu, fiind stabilite condițiile în care beneficiază de despăgubiri. Despăgubirile se acordă dacă faptul prejudiciabil s-a produs din motive independente de voința polițistului și în condițiile în care acesta a acționat cu respectarea normelor legale, a regulilor de conduită ori de protecție a muncii de la locul de desfășurare a activității. Unitățile din sistemul administrației penitenciare acordă despăgubiri în cazuri individuale, polițiștilor sau, după caz, membrilor de familie ai acestora, în caz de vătămare, invaliditate, deces sau pentru prejudicii aduse bunurilor acestora sau ale soțului/soției și ale copiilor aflați în întreținere.  Proiectul stabilește modalitatea, condițiile și procedura de acordare a despăgubirilor.  Pentru invaliditatea survenită în exercitarea atribuțiilor de serviciu sau în legătură cu acestea, respectiv pentru decesul polițistului de penitenciare se acordă despăgubiri al căror cuantum a fost stabilit, pentru identitate de rațiune, conform plafoanelor stabilite în Hotărârea Guvernului nr. 1083/2008 pentru asigurarea despăgubirilor de viață, sănătate și bunuri ale polițiștilor.  Despăgubirile acordate în baza prezentei hotărâri constituie forme de sprijin cu destinație specială.  Sumele reprezentând despăgubirile acordate, stabilite în moneda euro, se convertesc în monedalei, la cursul comunicat de Bănca Națională a României, valabil la data efectuării plăţii.  Despăgubirile se achită de către unitatea unde polițistul de penitenciare își desfășoară activitatea din creditele bugetare alocate cu această destinație.  În cazul în care, după efectuarea plății despăgubirilor se constată de către organele competente că producerea prejudiciilor nu are legătură cu exercitarea atribuțiilor de serviciu ale polițistului, acesta ori, după caz, membrii de familie care au beneficiat de despăgubire, vor fi obligați să restituie sumele încasate, în condițiile legii.  Prevederile prezentei hotărâri se aplică și polițiștilor de penitenciare din Ministerul Justiției.  Pentru toate sumele de bani plătite ca despăgubiri în temeiul prezentei hotărâri, instituțiile angajatoare inițiază demersuri pentru recuperarea sumelor plătite de la persoanele care se fac vinovate de producerea prejudiciilor. | | | | | |
| 3. Alte informații |  | | | | | |
| **Secțiunea a 3-a – Impactul socioeconomic al proiectului de act normativ** | | | | | | |
| 1. Impactul macroeconomic | Nu este cazul. | | | | | |
| 11. Impactul asupra mediului concurențial și domeniului ajutoarelor de stat | Nu este cazul. | | | | | |
| 2. Impactul asupra mediului afaceri | Nu este cazul. | | | | | |
| 3. Impactul social | Eliminarea obstacolelor de natură psihică în îndeplinirea atribuțiilor de serviciu, prin acordarea despăgubirilor polițiștilor de penitenciare în cazul producerii riscurilor specifice activității desfășurate în cadrul sistemului administrației penitenciare. | | | | | |
| 4. Impactul asupra mediului | Nu este cazul. | | | | | |
| 5. Alte informații | Nu este cazul. | | | | | |
| **Secțiunea a 4-a – Impactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani)** | | | | | | |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2  2021 | 3  2022 | 4  2023 | 5  2024 | 6  2025 | 7 |
| 1. Modificări ale veniturilor bugetare, plus/minus, din care: |  | | | | | |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuții de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| (i) cheltuieli de personal |  |  |  |  |  |  |
| b) bugetele locale |  |  |  |  |  |  |
| 4. Propuneri pentru acoperirea creșterii cheltuielilor bugetare |  | | | | | |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  | | | | | |
| 7 Alte informații | Proiectul de act normativ nu are impact financiar asupra bugetului general consolidat, fiind vorba de evenimente viitoare care sunt incerte, imprevizibile și care nu pot fi cuantificate.  Până în prezent nu au existat situații de solicitare a despăgubirilor. | | | | | |
| **Secțiunea a 5 –a – Efectele proiectului de act normativ asupra legislației în vigoare** | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în implementării noilor dispoziții. | Nu este cazul. | | | | | |
| 11. Compatibilitatea proiectului de act normativ cu legislația în domeniul achizițiilor publice | Nu este cazul. | | | | | |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare |  | | | | | |
| 3. Măsuri normative necesare aplicării directe a actelor normative comunitare | Nu este cazul. | | | | | |
| 4. Hotărâri ale Curții de Justiție a Uniunii Europene | Nu este cazul. | | | | | |
| 5. Alte acte normative și/sau documente internaționale din care decurg angajamente |  | | | | | |
| 6. Alte informații. | Nu este cazul. | | | | | |
| **Secțiunea a 6-a – Consultările efectuate în vederea elaborării proiectului de act normativ** | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | Proiectul a fost elaborat cu consultarea organizațiilor sindicale reprezentative la nivelul sistemului administrației penitenciare | | | | | |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ | Nu este cazul. | | | | | |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Proiectul a fost elaborat cu consultarea unităților sistemului administrației penitenciare. | | | | | |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi. | Proiectul va fi supus avizului Consiliului Legislativ și Consiliului Economic şi Social. | | | | | |
| **Secțiunea a 7-a – Activități de informare publică privind elaborarea și implementarea proiectului de act normativ** | | | | | | |
| 1. Informarea societății civile cu privire la necesitatea elaborării actului normativ | Proiectul a fost publicat pe pagina de internet a Ministerului Justiției, în conformitate cu prevederile Legii nr. 52/2003 privind transparența decizională în administrația publică, cu completările ulterioare. | | | | | |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Nu este cazul. | | | | | |
| 3. Alte informații | Nu este cazul. | | | | | |
| **Secțiunea a 8-a - Măsuri de implementare** | | | | | | |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente | Nu este cazul. | | | | | |
| 2. Alte informații | Nu au fost identificate. | | | | | |

Față de cele prezentate, a fost elaborat prezentul proiect de Hotărâre a Guvernului privind condițiile de acordare a despăgubirilor de viață, sănătate și bunuri pentru polițiștii de penitenciare, pe care îl supunem Guvernului spre adoptare.

**Ministrul Justiției**

**Stelian-Cristian ION**

**AVIZĂM FAVORABIL:**

**Viceprim-ministru**

**Ilie-Dan BARNA**

**Ministrul Finanțelor**

**Alexandru NAZARE**